1983ko Valentziako Gorteetarako hauteskundeak

1983ko Valentziako Gorteetarako hauteskundeak 1983ko maiatzaren 8an, igandean ozpatu ziren, Valentziako Erkidegoko 1. Gorteetako kideak aukeratzeko. Gorteetako 89 diputatuak aukeratu ziren. Hauteskundeak Espainiako beste hamabi autonomia-erkidegotan ospatutako hauteskunde autonomikoekin eta Espainiako udal hauteskundeekin batera ospatu ziren.

Hauteskundeen irabazlea, Alderdi Sozialista (PSOE) izan zen, 51 diputatu eta botoen %51,4-a lorturik. Aliantza Popularrak (AP), Alderdi Demokrata Popularrak (PDP), Batasun Liberalak eta Batasun Valentziarrak (UV) osatutako koalizioa Gorteetako bigarren indar politikoa bihurtu zen, 32 diputaturekin. Espainiako Alderdi Komunistak (PCE) %5-eko botoen muga gainditurik, ordezkaritza lortu zuen Gorteetan, 6 diputaturekin, 1982ko urriko hauteskunde orokorretako emaitzak hobetuta.

Hauteskundeen ondorioz, Joan Lerma bihurtu zen demokratikoki hautatutako Valentziako Generalitateko lehenbiziko Presidente, gehiengo absolutuarekin.

Aurrekariak

Hauteskunde-sistema 
Valentziako Gorteak Valentziako Erkidegoko parlamentua da, erkidegoko botere legegilearen egoitza eta Presidentea aukeratu eta kargugabetzeko eskumenak ditu. Gorteetako hauteskundeak sufragio unibertsalean oinarritu ziren; zeinaren arabera Valentziako Erkidegoan bizi zen eta eskubide politikoak zituen adin nagusia zen edonor bozka zezaken.

Valentziako Gorteetako 89 diputatuak, D'Hondt metodoaren bidez hautatu ziren, zerrenda itxietan eta %5-eko hautes-mugarekin hautes-barruti bakoitzeko. %5-eko muga gainditzen ez zuten alderdiak ez ziren diputatuen banaketan kontuan hartzen. Barrutiei dagokionez, 3 hauteskunde barruti egon ziren, bat probintziako: Valentzia (35 diputatu), Alacant (29 diputatu) eta Castelló (25 diputatu).

Hauteskunde-legearen arabera alderdiak, federazioak, koalizioak eta hautesle-taldeak hauteskundeetara aurkeztu ahal ziren.

Hauteskunde data 
Valentziako Generalitateko Kontseiluak, Espainiako Gobernuarekin itunduta, Valentziako Gorteak aukeratzeko hauteskunde-deialdia 1983ko otsailaren 1etik maiatzaren 31ra bitartean burutu behar zen. Horrela, 1983ko maiatzaren 8rako deitu ziren hauteskundeak.

Inkestak 
Ondorengo taulak alderdi bakoitzaren boto-estimazioak biltzen ditu, lehenik berrikien egindako inkestak erakutsiz, bakoitzaren datu bilketarako datak aintzat hartuz argitaratze-data beharrean. Datu bilketen datak ezezagunak diren kasuetan argitaratze-data adierazten da. Inkesta bakoitzeko ehunekorik handiena dagokion alderdiaren kolorearekin adierazita dago. Inkesta bakoitzean lehen alderdiak bigarrenari ateratzen dion ehunekoaren aldea ere ageri da. Alderdi bakoitzari dagozkion aulkien estimazioak boto-ehunekoaren azpian ageri dira letra txikiagoarekin. Gorteetako gehiengo absolutua 45 diputatutan kokatzen da.

Emaitzak

Emaitza orokorrak

Emaitzak barrutiko

Presidentearen inbestidura

Erreferentziak

Ikus, gainera 
 Valentziako Gorteak
 Valentziako Generalitatea

Kanpo estekak 

1983
Valentziako Gorteetarako hauteskundeak
1983ko Espainiako hauteskunde autonomikoak
Valentziako Erkidegoko politika